JayJayThrowThrow/commonwealth-wiki-mix huggingface dataset:
अग्निचयन

अग्निचयन (अतिरात्र अग्नि-चयन; शाब्दिक रूप से 'रात भर अग्नि का ढेर') या अतिरात्रम् (मलयालम : അതിരാത്രം) उन्नत श्रौत अनुष्ठानों (वैदिक यज्ञ) की एक श्रेणी है। केरल और आन्ध्र प्रदेश में आज भी अग्निचयन किया जाता है।
center|thumb|300px|अग्निधृयम्
इन्हें भी देखें

*यज्ञ
* यजुर्वेद -- कर्मकाण्डों का वैदिक स्रोत
* ब्राह्मण-ग्रन्थ
बाह्य सूत्र

* https://web.archive.org/web/20061208213208/http://www.ignca.nic.in/agni.htm
* Namboothiri Website Trust
* https://web.archive.org/web/20190525051432/http://kamakoti.org/
* https://web.archive.org/web/20181116215813/http://athiraathram.org/
* https://web.archive.org/web/20190509002245/http://www.athirathram.org/


श्रेणी:यजुर्वेद
श्रेणी:वैदिक यज्ञ
युधिष्ठिर

प्राचीन भारतीय महाकाव्य महाभारत के अनुसार युधिष्ठिर पांच पाण्डवों में सबसे बड़े भाई थे। वे यम और कुंती के पुत्र थे। वो भाला चलाने में निपुण थे और वे कभी झूठ नहीं बोलते थे। महाभारत के अंतिम दिन उन्होंने अपने मामा शल्य का वध किया जो कौरवों की तरफ था। इनके भाई क्रमश: कर्ण , भीमसेन , अर्जुन , नकुल और सहदेव थे। इन्होंने अपना शक आरंभ किया था जिसे युधिष्‍ठिर संवत् कहते हैं।
इतिहास

इनका राज्याभिषेक काल कलि संवत के ३६ वर्ष पूर्व अर्थात् ईपू ३१३८ है।
सन्दर्भ
बाहरी कड़ियाँ

श्रेणी:महाभारत के पात्र
भीमसेन

भीमसेन कर्नाटक संगीत और हिंदुस्तानी संगीत (भारतीय शास्त्रीय संगीत पैमाने) मे संगीतकार महेश महादेव द्वारा निर्मित एक राग है। 'भारत रत्न' पंडित भीमसेन जोशी और (BHIM) तानसेन (SEN) के नाम पर रचिहुयि राग है। यह कर्नाटक संगीत की 72 मेलाकर्ता रागम प्रणाली में 11वें मेलाकर्ता राग कोकिलाप्रिया का जन्य राग है। महेश महादेव ने दो हिंदुस्तानी बंदिश और मीरा भजन की रचना करके इस राग को भारतीय शास्त्रीय संगीत से परिचित कराया।
संरचना और लक्षन

अंगूठाकार|300x300पिक्सेल| अवरोही सी पर शादजम के साथ कोकिलाप्रिया राग के समान है
भीमसेन एक असमपूर्ण राग (असममित पैमाना) है जिसमें आरोहण मे ऋषभ और धैवत शामिल नहीं हैं। यह एक ऑडव-सम्पूर्ण राग (उड्डव राग है। इस राग का आरोह और अवरोह इस प्रकार है।

* आरोह : स ग₂ म₁ प नि₃ स
* अवरोह : स नि₃ द₂ प म₁ ग₂ रि₁ स

इस राग में प्रयोग किये जाने वाले स्वर हैं- आरोहणम में शाद्ज, साधरण गंधार, शुद्ध मध्यम, काकली निषाद और राग के अवरोहणम में ऋषभ और चतुस्रुति धैवत जोड़े गए हैं। यह औडव-सम्पूर्ण राग है।
रचनाएं

* जयतीर्थ मेवुंडी द्वारा गाये गए महेश महादेव द्वारा लिखित और संगीतबद्ध 'गिरिधर गोपाल श्याम ' रूपकटाल, विलम्बिथ और मध्यालय बंदिश
* 'मन के मंदिर आयोरे तीनताल द्रुत बंदिश महेश महादेव द्वारा लिखित और संगीतबद्ध जयतीर्थ मेवुंडी द्वारा गाया गया
टिप्पणियाँ

श्रेणी:राग
श्रेणी:हिन्दुस्तानी राग
सहदेव

सहदेव महाभारत में पांच पांडवों में से एक और सबसे छोटे थे। वह माता माद्री के असमान जुड़वा पुत्रों में से एक थे, जिनका जन्म देव चिकित्सक अश्विनों के वरदान स्वरूप हुआ था। जब नकुल और सहदेव का जन्म हुआ था तब यह आकाशवाणी हुई की, ‘शक्ति और रूप में ये जुड़वा बंधु स्वयं जुड़वा अश्विनों से भी बढ़कर होंगे।’ सहदेव त्रिकालदर्शी थे वे परशु तथा तलवार अस्त्र के निपुण योद्धा थे।
अज्ञातवास के समय इन्होंने तंतीपाल नाम धारण कर गायों की देखभाल करने का कार्य किया।


सहदेव ने अपने चार भाइयों के साथ द्रौपदी को साझा किया । उनका विवाह मद्र राज्य की विजया से भी हुआ था । उनकी दो पत्नियों से क्रमशः श्रुतसेन और सुहोत्र दो पुत्र थे । सहदेव ने युधिष्ठिर के राजसूय के दौरान एक महत्वपूर्ण भूमिका निभाई , जहां उन्होंने दक्षिण के राजाओं पर विजय प्राप्त की। युधिष्ठिर द्वारा पासों के खेल में दुर्योधन से अपनी सारी संपत्ति हारने के बाद, सहदेव ने दुर्योधन के मामा शकुनि को मारने की कसम खाई , जिसने खेल को अनुचित तरीके से जीतने के लिए लोड किए गए पासों का इस्तेमाल किया था। बाद में, पांडवों और द्रौपदी को तेरह साल के लिए निर्वासित कर दिया गया, जिसमें अंतिम वर्ष छिपने की अवधि थी जिसे अज्ञात वास कहा जाता है। छिपने के दौरान, सहदेव ने तंत्रिपाल नामक एक वैश्य का रूप धारण किया और विराट के राज्य में एक चरवाहे के रूप में काम किया । सहदेव एक कुशल योद्धा थे जिन्होंने पांडवों और उनके चचेरे भाई कौरवों के बीच कुरुक्षेत्र युद्ध में लड़ाई लड़ी थी । युद्ध के 18वें दिन उन्होंने शकुनि का वध कर दिया। महाकाव्य के अंत में, स्वर्ग में प्रवेश करने के लिए हिमालय में पांडवों की यात्रा के दौरान , द्रौपदी के बाद सहदेव दूसरे व्यक्ति थे, जो अपनी बुद्धि पर अत्यधिक गर्व के कारण मारे गए।
इन्हें भी देखें

*महाभारत
*पांडव
*कुन्ती
*हस्तिनापुर
सन्दर्भ

श्रेणी:महाभारत के पात्र
पाण्डु

महाभारत के अनुसार पाण्डु हस्तिनापुर के राजा विचित्रवीर्य के औरस पुत्र और महर्षि कृष्णद्वैपायन वेदव्यास और अम्बालिका के पुत्र थे । उनका जन्म महर्षि वेद व्यास के वरदान स्वरूप हुआ था। वे पाण्डवों के आध्यात्मिक पिता और धृतराष्ट्र के कनिष्ट भ्राता थे। जिस समय हस्तिनापुर का सिंहासन सम्भालने के लिए धृतराष्ट्र को मनोनीत किया जा रहा था तब विदुर ने राजनीति ज्ञान की दुहाई दी कि एक नेत्रहीन व्यक्ति राजा नहीं हो सकता, तब पाण्डु को नरेश घोषित किया गया।

एक बार महाराज पाण्डु अपनी दोनों रानियों कुन्ती और माद्री के साथ वन विहार कर रहे थे। एक दिन उन्होंने मृग के भ्रम में बाण चला दिया जो एक ऋषि को लग गया। उस समय ऋषि अपनी पत्नी के साथ सहवासरत थे और उसी अवस्था में उन्हें बाण लग गया। इसलिए उन्होंने पाण्डु को श्राप दे दिया की जिस अवस्था में उनकी मृत्यु हो रही है उसी प्रकार जब भी पाण्डु अपनी पत्नियों के साथ सहवासरत होंगे तो उनकी भी मृत्यु हो जाएगी। उस समय पाण्डु की कोई संतान नहीं थी और इस कारण वे विचलित हो गए। यह बात उन्होंने अपनी बड़ी रानी कुन्ती को बताई। तब कुन्ती ने कहा की ऋषि दुर्वासा ने उन्हें वरदान दिया था की वे किसी भी देवता का आवाहन करके उनसे संतान प्राप्त सकतीं हैं। तब पाण्डु के कहने पर कुन्ती ने एक-एक कर कई देवताओं का आवाहन किया। इस प्रकार माद्री ने भी देवताओं का आवाहन किया। तब कुन्ती को तीन और माद्री को दो पुत्र प्राप्त हुए जिनमें युधिष्ठिर सबसे ज्येष्ठ थे। कुंती के अन्य पुत्र थे भीम और अर्जुन तथा माद्री के पुत्र थे नकुल व सहदेव।

एक दिन वर्षाऋतु का समय था और पाण्डु और माद्री वन में विहार कर रहे थे। उस समय पाण्डु अपने काम वेग पर नियंत्रण न रख सके और माद्री के साथ सहवास किया। तब ऋषि का श्राप महाराज पाण्डु की मृत्यु के रूप में फलित हुआ।
सन्दर्भ
इन्हें भी देखें
बाहरी कड़ियाँ

श्रेणी:महाभारत के पात्र
माद्री

माद्री राजा पाण्डु की दूसरी रानी थी। उसके बेटे नकुल और सहदेव थें और इनकी पुत्री का नाम शाशवती हैं। इसके ४ सौतेले पुत्र थे कर्ण , युधिष्ठिर , भीमसेन और अर्जुन । माद्री मद्र राज्य की राजकुमारी एवं राजा शल्य की बहन थी। एक बार मद्र राज्य ने संकट के समय राजा पांडु से युद्ध मे सहायता की मांग की। राजा पांडु ने मद्र देश की सहायता का निर्णय किया और उनकी युद्ध मे सहायता की, उनकी सहायता से मद्र देश युद्ध मे विजयी हुआ और मद्र नरेश शल्य ने अपनी बहन माद्री के विवाह का प्रस्ताव राजा पांडु को दिया, राजा पांडु ने माद्री को अपनी पत्नी के रूप में स्वीकार किया।
उसके पश्चात मद्र नरेश ने अपनी पुत्री का विवाह पांडु से कर दिया। जब पाण्डु विश्व विजयी होकर हस्तिनापुर लौटे तो अपना राज पाट अपने ज्येष्ठ भ्राता धृतराष्ट्र को देकर, अपनी दोनों पत्नियों के संग तपस्या करने जंगल मे चले गए। वहां ऋषि किंदम के आश्रम में अतिथि बन कर निवास करने लगे। एक दिवस माद्री के हठ करने के बाद पाण्डु मृग का शिकार करने गए। मृग की आवाज सुनकर बिना देखें ही उन्होंने शब्दभेदी बाण चला दिया। जैसे ही मृग को तीर लगा वैसे ही घायल नर की आवाज़ निकली। इसके बाद उन्होंने देखा कि, किंदम ऋषि अपनी पत्नी के संग सहवास कर रहे थे और इसी क्रिया के अंतर्गत उनको बाण लगा था ।

इसलिए उन्होंने पाण्डु को श्राप दिया कि जब भी वे अपनी पत्नी संग सहवास करेंगे तभी वो मर जाएंगे।

इस घटना के बीत जाने के बाद एक दिन माद्री एक झरने के किनारे नहा रही थी अचानक माद्रीका उपर का स्तन ढका हुआ वस्त्र निचे गिरगया, माद्री को नग्न अवस्था में देख कर पाण्डु विचलित हो गए और किंदम ऋषि के उस श्राप को भूल कर माद्री के साथ सहवास कर लिया और इसके साथ ही उनका देहवासन हो गया।
उनहोंने कुंती से कहा की यह सब की वजह वहीं है और कुंती के मना करने पर भी उनहोंने इस वियोग में वही पर देहत्याग कर दिया ।उसके बाद माद्री के दोनों पुत्रो नकुल और सहदेव को उनकी सौतेली माँ कुंती ने अपने पुत्रो के साथ पाला इस तरह
पाण्डु के पांच पुत्र पांच पांडव कहलाये
पाण्डव


श्रेणी:महाभारत के पात्र
हस्तिनापुर

हस्तिनापुर (Hastinapur), जो भारत के उत्तर प्रदेश राज्य के मेरठ ज़िले में स्थित एक नगर है।
इतिहास

महाभारत गंगा नदी के तट पर कुरु राज्य की राजधानी।महाभारत काल में हस्तिनापुर कुरु वंश के राजाओं की राजधानी थी। वैदिक सनातन हिन्दू इतिहास में हस्तिनापुर के लिए पहला सन्दर्भ राजा हस्ती की राजधानी के रूप में आता है। महा काव्य महाभारत में वर्णित घटनाएँ हस्तिनापुर में घटी घटनाओं पर आधारित है। इस नगर को राजा हस्ती ने बसाय था 🚩
वर्तमान स्थिति

वर्तमान में हस्तिनापुर उत्तर प्रदेश के दोआब क्षेत्र में स्थित एक शहर, हस्तिनापुर है, जो मेरठ से ३७ किलोमीटर और दिल्ली से ११० किमी दूर है। यह २९ डिग्री ०९'३१.५०" डिग्री उत्तर और ७७ डिग्री ५९'१९.४६" पूर्व (29.17°N 78.02°E) में स्थित है। यह समुद्र तल से २०२ मीटर (६६२ फीट) की औसत ऊँचाई है। हस्तिनापुर दिल्ली से १०६ किलोमीटर दिल्ली-मेरठ-पौड़ी (गढ़वाल) राष्ट्रीय राजमार्ग ११९ पर है। यह पंडित जवाहर लाल नेहरू द्वारा 6 फ़रवरी १९४९ को पुनर्स्थापना हुई एक एक छोटी सी बस्ती है, जहाँ लगभग ३३,००० लोगों की आबादी है।
संक्षिप्त इतिहास

ऐतिहासिक विवरण: हस्तिनापुर का इतिहास महाभारत के काल से शुरू होता है। यह भी शास्त्रों में गजपुर, हस्तिनापुर, नागपुर, असंदिवत, ब्रह्मस्थल, शांति नगर और कुंजरपुर आदि के रूप में वर्णित है। सम्राट अशोक के पौत्र, राजा सम्प्रति ने यहाँ अपने साम्राज्य के दौरान कई मंदिरों का निर्माण किया है। प्राचीन मंदिर और स्तूप आज यहाँ नहीं हैं। हस्तिनापुर शहर पवित्र नदी गंगा के किनारे पर स्थित था।

हस्तिनापुर में खुदाई १९५० के दशक में भारतीय पुरातत्व सर्वेक्षण के बी.बी. लाल द्वारा किया गया।
जनांकिक

2001 की जनगणना के रूप में, हस्तिनापुर की आबादी २१,२४८ थी जिसमे पुरुषों का प्रतिशत ५३ ओउर महिलाओं का ४७ था। हस्तिनापुर की साक्षरता दर ६८% है जो औसत साक्षरता ५९.५% के राष्ट्रीय औसत से ऊपर की दर है।
स्थानीय नरेश

प्रमुख राजाओं की सूचीः
* शान्तनु
* भीष्म - शान्तनु और गंगा देवी के पुत्र
* चित्रांगद
* विचित्रवीर्य - चित्रांगद का छोटा भाई
* पाण्डु - अम्बालिका (विचित्रवीर्य की छोटी रानी) का पुत्र
* धृतराष्टृ - अम्बिका (विचित्रवीर्य की बडी रानी) का पुत्र
* युधिष्ठिर - कुन्तीपुत्र
* परीक्षित - अभिमन्युपुत्र (अर्जुन और सुभद्रा का पुत्र)
* जनमेजय - परीक्षित् का पुत्र
इन्हें भी देखें

* मेरठ ज़िला
सन्दर्भ

श्रेणी:मेरठ ज़िला
श्रेणी:उत्तर प्रदेश के नगर
श्रेणी:मेरठ ज़िले के नगर
श्रेणी:हिन्दू धर्म
श्रेणी:महाभारत
श्रेणी:महाभारत में स्थान
जनमेजय

जनमेजय महाभारत के अनुसार कुरुवंश के राजा थे। महाभारत युद्ध में अर्जुनपुत्र अभिमन्यु जिस समय वीरगति को प्राप्त हुए, उसकी पत्नी उत्तरा गर्भवती थी। उसके गर्भ से राजा परीक्षित का जन्म हुआ जो महाभारत युद्ध के बाद हस्तिनापुर की गद्दी पर बैठे। जनमेजय इसी परीक्षित तथा मद्रावती के पुत्र थे। महाभारत के अनुसार (१.९५.८५) मद्रावती उनकी जननी थीं, किन्तु भगवत् पुराण के अनुसार (१.१६.२), उनकी माता ईरावती थीं, जो कि उत्तर की पुत्री थीं।
ऐतिहासिकता

एच.सी. रायचौधरी ने अपने पिता परीक्षित को नौवीं शताब्दी ईसा पूर्व में बताया था। माइकल विटजेल ने 12 वीं -11 वीं शताब्दी ईसा पूर्व में कुरु साम्राज्य के पौरिकिता राजवंश को जन्म दिया था।
महाभारत के संदर्भ में

right|thumb|400px| जनमेजय और उनके भाई
महाभारत में जनमेजय के छः और भाई बताये गये हैं। यह भाई हैं कक्षसेन, उग्रसेन, चित्रसेन, इन्द्रसेन, सुषेण तथा नख्यसेन। महाकाव्य के आरम्भ के पर्वों में जनमेजय की तक्षशिला तथा सर्पराज तक्षक के ऊपर विजय के प्रसंग हैं। सम्राट जनमेजय अपने पिता परीक्षित की मृत्यु के पश्चात् हस्तिनापुर की राजगद्दी पर विराजमान हुये। पौराणिक कथा के अनुसार परीक्षित पाण्डु के एकमात्र वंशज थे। उनको श्रंगी ऋषि ने शाप दिया था कि वह सर्पदंश से मृत्यु को प्राप्त होंगे। ऐसा ही हुआ और सर्पराज तक्षक के ही कारण यह सम्भव हुआ। जनमेजय इस प्रकरण से बहुत आहत हुये। उन्होंने सारे सर्पवंश का समूल नाश करने का निश्चय किया। इसी उद्देश्य से उन्होंने सर्प सत्र या सर्प यज्ञ के आयोजन का निश्चय किया। यह यज्ञ इतना भयंकर था कि विश्व के सारे सर्पों का महाविनाश होने लगा। उस समय एक बाल ऋषि अस्तिक उस यज्ञ परिसर में आये। उनकी माता भगवान शिव की पुत्री मानसा एक नाग थी तथा उनके पिता एक ब्राह्मण थे।


इस संदर्भ में यह बताना उचित होगा कि हिन्दु ग्रंथों पुराण, रामायण, महाभारत,पुराण के वर्णित आख्यानो में यह स्पृष्ट लिखा है की प्रजापति दक्ष की कई पुत्रीयों का विवाह सप्त ऋषियो से हुआ था उन्ही में से एक प्रजापति ऋषि कश्यप थे कुछ ग्रंथों में उनकी 13 पत्निया कुछ में 16 और कुछ में 8 ।कथा अनुसार कश्यप ऋषि की प्रत्येक पत्नी से अलग अलग संतान हुई (अदिति से आदित्य{देवता} दिति से दैत्य विनीता से गरूण पक्षी कद्रू से नाग दानू से दानव मनु से मनुष्य{ब्रह्मण क्षत्रिय वैश्य शूद्र} बाकि अन्य पत्नियों से अन्य सभी जीव जन्मे थे। इस यज्ञ में महाराज जनमेजय द्वारा अपने पिता की मृत्यु का दुःख और नागो से प्रतिशोध की भावना थी फिर भी आस्तिक मुनि के कहने से राजा अपना रोष छोडकर यज्ञ रोक देते है बाकि के सर्प बच जाते है जो आजतक जीवित है।

विशेष:-इस कथा में और दुसरे राक्षसो की जो कहानीयां है उनको विधर्मी वामपंथी "आर्य द्रविड़" ब्राह्मण शूद्र" क्षत्रिय शूद्र" तथा आर्य और दूसरी तथाकथित जाति बनाकर हिन्दू धर्म को शोषण करने वाला बताना चाहते है क्योंकि वो जिस विचार का समर्थन करते हैं वहां शोषण ही होता है । इसलिए ही ये राक्षसों को , दैत्यों को जबरदस्ती दलित शूद्र अनार्य द्रविड़ आदिवासी नाग यानि आर्य से अलग बताएंगे और आर्यों , हिन्दूऔ और द्विजों को राक्षसों दानवो आदि का शत्रु बताएंगे ताकि उनका अपने निकृष्ट पंथ में मतांतर कर सके।


तब वेद व्यास के सबसे प्रिय शिष्य वैशम्पायन वहाँ पधारे। जनमेजय ने उनसे अपने पूर्वजों के बारे में जानकारी लेनी चाही। तब ऋषि वैशम्पायन ने जनमेजय को भरत से लेकर कुरुक्षेत्र युद्ध तक कुरु वंश का सारा वृत्तांत सुनाया। और इसे उग्रश्रव सौती ने भी सुना और नैमिषारण्य में जाकर सारे ऋषि समूह, जिनके प्रमुख शौनक ऋषि थे, को सुनाया।
इन्हें भी देखें

* महाभारत
सन्दर्भ

श्रेणी:पौरवकुल
श्रेणी:महाभारत के पात्र
भरणी

यह एक नक्षत्र है।
नक्षत्रों की कड़ी में भरणी को द्वितीय नक्षत्र माना जाता है। इस नक्षत्र का स्वामी शुक्र ग्रह होता है। जो व्यक्ति भरणी नक्षत्र में जन्म लेते हैं वे सुख सुविधाओं एवं ऐसो आराम चाहने वाले होते हैं। इनका जीवन भोग विलास एवं आनन्द में बीतता है। ये देखने में आकर्षक व सुन्दर होते हैं। इनका स्वभाव भी सुन्दर होता है जिससे ये सभी का मन मोह लेते हैं। इनके जीवन में प्रेम का स्थान सर्वोपरि होता है। इनके हृदय में प्रेम तरंगित होता रहता है ये विपरीत लिंग वाले व्यक्ति के प्रति आकर्षण एवं लगाव रखते हैं।

भरनी नक्षत्र के जातक उर्जा से परिपूर्ण रहते हैं। ये कला के प्रति आकर्षित रहते हैं और संगीत, नृत्य, चित्रकला आदि में सक्रिय रूप से भाग लेते हैं। ये दृढ़ निश्चयी एवं साहसी होते हैं। इस नक्षत्र के जातक जो भी दिल में ठान लेते हैं उसे पूरा करके ही दम लेते हैं। आमतौर पर ये विवाद से दूर रहते हैं फिर अगर विवाद की स्थिति बन ही जाती है तो उसे प्रेम और शान्ति से सुलझाने का प्रयास करते हैं। अगर विरोधी या विपक्षी बातों से नहीं मानता है तो उसे अपनी चतुराई और बुद्धि से पराजित कर देते हैं।

जो व्यक्ति भरणी नक्षत्र में जन्म लेते हैं वे विलासी होते हैं। अपनी विलासिता को पूरा करने के लिए ये सदैव प्रयासरत रहते हैं और नई नई वस्तुएं खरीदते हैं। ये साफ सफाई और स्वच्छता में विश्वास करते हैं। इनका हृदय कवि के समान होता है। ये किसी विषय में दिमाग से ज्यादा दिल से सोचते हैं। ये नैतिक मूल्यों का आदर करने वाले और सत्य का पालन करने वाले होते हैं। ये रूढ़िवादी नहीं होते हैं और न ही पुराने संस्कारों में बंधकर रहना पसंद करते हें। ये स्वतंत्र प्रकृति के एवं सुधारात्मक दृष्टिकोण रखने वाले होते हैं। इन्हें झूठा दिखावा व पाखंड पसंद नहीं होता।

इनका व्यक्तित्व दोस्ताना होता है और मित्र के प्रति बहुत ही वफादार होते हैं। ये विषयों को तर्क के आधार पर तौलते हैं जिसके कारण ये एक अच्छे समालोचक होते हैं। इनकी पत्नी गुणवंती और देखने व व्यवहार मे सुन्दर होती हैं। इन्हें समाज में मान सम्मान और प्रतिष्ठा मिलती है।


इस नक्षत्र के देवता यमराज है|
स्रोत


श्रेणी:नक्षत्र
रोहिणी नक्षत्र

300px|right|thumb|रोहिणी नक्षत्र
रोहिणी नक्षत्र को वृष राशि का मस्तक कहा गया है। इस नक्षत्र में तारों की संख्या पाँच है। भूसे वाली गाड़ी जैसी आकृति का यह नक्षत्र फरवरी के मध्य भाग में मध्याकाश में पश्चिम दिशा की तरफ रात को 6 से 9 बजे के बीच दिखाई देता है। यह कृत्तिका नक्षत्र के पूर्व में दक्षिण भाग में दिखता है। यह नक्षत्र चन्द्रमा को विशेष प्रिय है।

नक्षत्रों के क्रम में चौथे स्थान पर आने वाला नक्षत्र वृष राशि के 10 डिग्री-0'-1 से 23 डिग्री-20'-0 के बीच है। किसी भी वर्ष की 26 मई से 8 जून तक के 14 दिनों में इस नक्षत्र से सूर्य गुजरता है। इस प्रकार रोहिणी के प्रत्येक चरण में सूर्य लगभग साढ़े तीन दिन रहता है।

इस नक्षत्र का स्वामी शुक्र है। योग- सौभाग्य, जाति- स्त्री, स्वभाव से शुभ, वर्ण- शूद्र है और उसका विंशोतरी दशा स्वामी ग्रह चंद्र है। रोहिणी नक्षत्र किसी भी स्थान के मध्यवर्ती प्रदेश को संकेत करता है। इस कारण किसी भी स्थल के मध्य भाग के प्रदेश में बनने वाली घटनाओं या कारणों के लिए रोहिणी में होने वाले ग्रहाचार को देखा जाना चाहिए।

पुराण कथा के अनुसार रोहिणी चंद्र की सत्ताईस पत्नियों में सबसे सुंदर, तेजस्वी, सुंदर वस्त्र धारण करने वाली है। ज्यों-ज्यों चंद्र रोहिणी के पास जाता है, त्यों-त्यों उसका रूप अधिक खिल उठता है। चंद्र के साथ एकाकार होकर छुप भी जाती है। रोहिणी के देवता ब्रह्माजी हैं। रोहिणी जातक सुंदर, शुभ्र, पति प्रेम, संपादन करने वाले, तेजस्वी, संवेदनशील, संवेदनाओं से जीते जा सकने वाले, सम्मोहक तथा सदा ही प्रगतिशील होते हैं।



मुँह, जीभ, तलवा, गर्दन और गर्दन की हड्डी और उसमें आने वाले अवयव इसके क्षेत्र हैं। इस नक्षत्र के जातक पतले, स्वार्थी, झूठे, सामाजिक, मित्राचार वाले, दृढ़ मनोबल वाले, बुद्धिशाली, पद-प्रतिष्ठा वाले, रसवृत्ति वाले, सुखी, संगीत कला इत्यादि ललित कलाओं में रस रखने वाले, देव-देवियों में आराध्य वाले मिलते हैं।

जातक मानसिक रूप से स्वस्थ होते हैं। एजेंट्स, जज, फैंसी आइटमों के व्यापारी, जमीन, खेती, राजकीय प्रवृत्तियों द्वारा, साहित्य आदि से धन-वैभव और सत्ता प्राप्त करते हैं।

जिस स्त्री का जन्म रोहिणी नक्षत्र में हुआ हो वह स्त्री सुंदर, सावधान, पवित्र, पति की आज्ञाकारिणी, माता-पिता की भक्त और सेवाभावी पुत्र-पुत्रियों से युक्त, ऐश्वर्यवान होती है। रोहिणी शुभ ग्रहों से युक्त या संबंधित होने के कारण नक्षत्र सूचित अंग, उपांग तथा मुँह, गले, जीभ, गर्दन, गर्दन के मणके के रोगों का प्रभाव होता है। रोहिणी की पहचान उसकी विशाल आँखें हैं। (
देखिये

* नक्षत्र सूची


श्रेणी:नक्षत्र
पुनर्वसु

पुनर्वसु मात्रेयसंहिता के रचयिता एवं आयुर्वेदाचार्य थे। अत्रि ऋषि के पुत्र होने के कारण इन्हें पुनर्वसु आत्रेय कहा जाता है। अत्रि ऋषि स्वयं आयुर्वेदाचार्य थे। अश्वघोष के अनुसार, आयुर्वेद-चिकित्सातंत्र का जो भाग अत्रि ऋषि पूरा नहीं कर सके थे उसे इन्होंने पूर्ण किया था। चरकसंहिता के मूल ग्रंथ अग्निवेशतंत्र के रचयिता अग्निवेश के ये गुरु एवं भरद्वाज ऋषि के समकालीन थे। इन्होंने अपने पिता एवं भरद्वाज ऋषि से आयुर्वेद की शिक्षा प्राप्त की थी। इनके रहने का कोई स्थान निश्चित नहीं था। पर्यटन करते हुए ये आयुर्वेद का उपदेश देते थे। आत्रेय के नाम पर लगभग तीस आयुर्वेदीय योग उपलब्ध हैं। इनमें बलतैल एवं अमृताद्य तैल का निर्देश चरकसंहिता में प्राप्त है।
अन्य

* पुनर्वसु एक नक्षत्र भी है।

* पुराण के अनुसार यदुकुल के राजा।
देखिये

* नक्षत्र सूची


श्रेणी:नक्षत्र
मघा

300px|right|thumb|मघा
मघा नक्षत्र सूर्य की सिंह राशि में आता है। नक्षत्र स्वामी केतु है, इसकी महादशा 7 वर्ष की होती है। केतु को राहु का धड़ माना गया है। केतु प्रधान होने से ऐसे जातक जिद्दी स्वभाव के होते हैं।

इनसे आदेशात्मक दृष्टि से कार्य नहीं निकाला जा सकता है। इन्हें प्रेम से कहा जाए तो ये हर कार्य कर सकते हैं। इस नक्षत्र में जन्मे जातकों पर सूर्य व केतु के साथ-साथ लग्नानुसार प्रभाव होता है।

मेष लग्न हो तो रा‍शि पंचम भाव में होगी। राशि स्वामी सूर्य होगा। सूर्य के साथ केतु की युति यदि पंचम भाव में हो तो ऐसे जातक विद्या में तेज होते हैं। इनकी संतान जिद्दी स्वभाव की व ऑपरेशन से भी हो सकती है। ये जुबान के पक्के होते हैं। यदि सूर्य लग्न में हो व केतु भी लग्न में हो तो उत्तम सफलता पाते हैं।

प्रशासक राज्यमंत्री भी बन जाते हैं। लेकिन दांपत्य सुख में कहीं ना कहीं बाधा रहती है। वृषभ लग्न में सूर्य की राशि सिंह चतुर्थ भाव में होने से यदि नक्षत्र स्वामी भी चतुर्थ में हुआ तो जनता के बीच प्रसिद्ध होते हैं, मकान भूमि, भवन, माता का सुख उत्तम मिलता है। स्थानीय राजनीति में अधिक सफल होते हैं।
देखिये

* नक्षत्र सूची


श्रेणी:नक्षत्र
हस्त नक्षत्र

300px|right|thumb|हस्त नक्षत्र
हस्त नक्षत्र 13वाँ नक्षत्र है। इस नक्षत्र का स्वामी चंद्रमा है। यह पू ष ण ढ प्रथम नाम अक्षर से पहचाना जाता है। नक्षत्र स्वामी चंद्रमा तो राशि कन्या इसका स्वामी बुध है। चंद्र का बुध शत्रु है।

आपमें जहाँ चंद्र के गुण होंगे वही राशि स्वामी बुध का भी प्रभाव जीवन भर रहता है। लग्नानुसार लग्न फल भी मिलता है। चंद्र मन का कारक है। वहीं बुध ज्ञान का कारक है। नक्षत्र स्वामी चंद्र जिन ग्रहों के साथ जिस राशि में जिस अवस्था में होगा परिणामों में भी अंतर आ जाएगा।

चंद्र गुरु के साथ हुआ तो उतम गजकेसरी राजयोग चंद्र मंगल से दृष्टि संबंध बना रहा हो तो ऐसे जातक धनी भी होते हैं।

नक्षत्र स्वामी की शुभ स्थिति हो वहीं राशि स्वामी बुध भी उत्तम स्थिति में हो तो ऐसा जातक उत्तम सफलता पाते हैं। स्वामी चंद्र हो तो एक ही राशि यानी कन्या राशि में ही होगा, लेकिन राशि स्वामी अन्य राशि में होगा। मेष लग्न में राशि स्वामी बुध कर्क, मिथुन, सिंह, मकर, कुंभ राशि में हो तो उत्तम परिणाम देने वाला होगा। वृषभ लग्न में बुध द्वितीय, चतुर्थ, पंचम, नवम, दशम भाव में उतम परिणाम देगी। कर्क लग्न में बुध सिंह, लग्न में पंचम भाव में ठीक रहेगा।
देखिये

* नक्षत्र सूची


श्रेणी:नक्षत्र
स्वाती (नक्षत्र)

300px|right|thumb|स्वाती
स्वाति नक्षत्र आकाश मंडल में 15वाँ नक्षत्र होकर इसका स्वामी राहु यानि अधंकार है। कहावत भी है कि जब स्वाति नक्षत्र में ओस की बूँद सीप पर गिरती है तो मोती बनता है। दरअसल मोती नहीं बनता बल्कि ऐसा जातक मोती के समान चमकता है।

राहु कोई ग्रह नहीं है न ही इसका आकाश में स्थान है। यह पृथ्वी का उत्तरी ध्रुव है। स्वाति नक्षत्र की राशियाँ उत्तरी ध्रुव पर पड़ने के कारण है। ऐसे जातक परिश्रमी होते हैं। ये स्वप्रयत्नों में अपनी नीव रखते हैं और सफलता पाते हैं। यह तुला राशि में आता है। रू रे रो रा नाम से इसकी पहचान होती है। इस नक्षत्र स्वामी की दशा 18 वर्ष की चंद्र के अंशों के अनुसार होती है।
देखिये

* नक्षत्र सूची


श्रेणी:नक्षत्र
विशाखा

300px|right|thumb|विशाखा
विशाखा नक्षत्र का अंतिम चरण मंगल की वृश्चिक राशि में आता है। इसे तो नाम अक्षर से पहचाना जाता है। जहाँ नक्षत्र स्वामी गुरु है तो राशि स्वामी मंगल गुरु मंगल का युतियाँ दृष्टि संबंध उस जातक के लिए उत्तम फलदायी होती हैं। ऐसे जातक उच्च पदों पर पहुँचने वाले धर्म-कर्म का मानने वाले महत्वाकांक्षी, गुणी, न्यायप्रिय लेकिन कट्टर भी होते हैं। गुरु ज्ञान पृथक्करण की क्षमता, प्रशासनिक क्षमता न्यायप्रियता प्रदान करेगा, वही मंगल साहस देगा।
देखिये

* नक्षत्र सूची


श्रेणी:नक्षत्र
अनुराधा नक्षत्र

300px|right|thumb|अनुराधा
भारतीय ज्योतिर्विदों ने कुल २७ नक्षत्र माने हैं, जिनमें अनुराधा सत्रहवाँ है। इसकी गिनती ज्योतिष देवगण तथा मध्य नाड़ीवर्ग में की जाती है जिसपर विवाह स्थिर करने में गणक विशेष ध्यान देते हैं। अनुराधा नक्षत्र में जन्म का पाणिनि ने अष्टाध्यायी में उल्लेख किया है।

अनुराधा नक्षत्र का स्वामी शनि है, जो राशि स्वामी मंगल का शत्रु है। यह ना, नी, नू, ने के नाम से जाना जाता है। इस शनि के नक्षत्र में जन्मा जातक उग्र स्वभाव का तुनक मिजाज वाला, स्पष्टवक्ता होता है। ये जीवन में कई उतार-चढ़ाव का सामना करके आगे बढ़ते है।

इन्हें स्थायित्व बड़ी मुश्किल से मिलता है। जन्मपत्रिका में यदि नक्षत्र स्वामी शनि की स्थिति ठीक रही तो ये अपने प्रयत्नों उत्तम लाभ पाने वाले होते हैं। राशि स्वामी मंगल उच्च या स्वराशि का हो वही नक्षत्र स्वामी स्वराशि या उच्च या मित्र राशि का हो व मंगल से दृष्टि संबंध न हो तो ऐसे जातक अपनी योग्यता के बल पर उन्नति कर लेते हैं।
देखिये

* नक्षत्र सूची


श्रेणी:नक्षत्र
ज्येष्ठा

300px|right|thumb|ज्येष्ठा
ज्येष्ठा नक्षत्र गंड मूल नक्षत्र कहलाता है। यह वृश्चिक राशि में नो या यी यु के नाम से जाना जाता है। राशि स्वामी मंगल व नक्षत्र स्वामी बुध का ऐसे जातकों पर असर देखने को मिलता है। वृश्चिक राशि में जन्मा जातक तुनक मिजाजी, स्फूर्तिवान, स्पष्ट वक्ता व कुछ कटु बोलने वाला होता है।

नक्षत्र स्वामी बुध के कारण ऐसे जातक प्रत्येक बात को काफी सोच-विचार कर बोलने वाले व भाषा में संतुलित होते हैं। इनकी वाणी में चतुराई देखने को मिलती है। ये हर बात में अपना स्वार्थ अवश्य देखते हैं यदि इन्हें जरा सा भी फायदा दिखाई देता है तो उसका काम करने का तत्पर रहते हैं। मंगल वैसे भी ऊर्जा व साहस के साथ महत्वाकांक्षा का कारक है।

वहीं बुध वाणिक ग्रह है। इस नक्षत्र में जन्मे जातक को बचपन से ही बुध की महादशा चंद्र के आशानुसार 17 वर्ष या कम भी हो सकती है। इसके बाद केतु 7 वर्ष व सर्वाधिक 20 वर्ष की शुक्र की महादशा लगती है। अतः इस नक्षत्र में जन्मे जातकों के लिए केतु व शुक्र का शुभ होना इनके जीवन को उन्नतशील बनाएगा। वहीं विद्या नौकरी व व्यापार में इन्ही दशाओं में ग्रह स्थितिनुसार फल पाता है।
देखिये

* नक्षत्र सूची


श्रेणी:नक्षत्र